АҞӘА, жьҭаара 23 - Sputnik. Аԥсны Амшынеиқәатә аказақцәа рыр аковид-госпиталь аҿы еиҳа зҽалызкааз амедицинатә усзуҩцәа 32-ҩык амедалқәа "Агәшаҭареи агәыҳалалреи" рзы ранаршьеит ҳәа аанацҳауеит Аԥсны аурыс уаԥшь асаит аҿы.
"Есыҽны аџьабаа дуӡӡа бо, уахи-ҽни ааԥсарак ҟамҵо, мчыбжьыла, мзыла шәҭаацәа шәымбо ауаа рыԥсҭазаарақәа шәырзықәԥоит. Шәара иахьатәи амш афырхацәа шәоуп", - аҳәоит адырраҭараҿы.
Аҳақьымцәа аҳамҭақәа ранашьара мҩаԥган асанитартә нормақәа инарықәыршәаны.
Аԥсны аурыс уаԥшь апроект "Ҳара ҳаӡәыкуп" аҳәаақәа ирҭагӡаны Гәдоуҭатәи агоспиталь ахь инаргахьеит амедицинатә хархәагақәа 9 миллионки 150 нызқьмааҭ рыхә. Амшынеиқәатә аказақцәа рыр рхаҭарнакцәа агоспиталь аҿы мчыбжьы мчыбжьыла рҽыԥсахуа арзҩыдаратә усурақәа мҩаԥыргоит.
Иара убас шәаԥхьар ҟалоит: